`

Biudžetinė įstaiga Tel. (8 5) 271 6866 Duomenys kaupiami ir saugomi

Švitrigailos g. 18, 03223 Vilnius Faks. (8 5) 216 3494 Juridinių asmenų registre

El. p. pagd@vpgt.lt Kodas 188601311

PRIEŠGAISRINĖS APSAUGOS IR GELBĖJIMO DEPARTAMENTAS

PRIE VIDAUS REIKALŲ MINISTERIJOS

Aplinkos ministerijai

Į

2022-12-

2022-11-21

Nr. 9.4- (9.6E)

Nr. (14)-D8(E)-3266

Priešgaisrinės apsaugos ir gelbėjimo departamentas prie Vidaus reikalų ministerijos (toliau –

departamentas) išnagrinėjo Jūsų pateiktą derinti Lietuvos Respublikos aplinkos ministro įsakymo

„Dėl Lietuvos Respublikos aplinkos ministro 2016 m. gruodžio 12 d. įsakymo Nr. D1-878 „Dėl

statybos techninio reglamento STR 1.05.01:2017 „Statybą leidžiantys dokumentai. Statybos

užbaigimas. Nebaigto statinio registravimas ir perleidimas. Statybos sustabdymas. Savavališkos

statybos padarinių šalinimas. Statybos pagal neteisėtai išduotą statybą leidžiantį dokumentą padarinių

šalinimas“ patvirtinimo“ pakeitimo“ projektą (toliau – Įsakymo projektas). Įsakymo projektas

paskelbtas Lietuvos Respublikos Seimo kanceliarijos teisės aktų informacinėje sistemoje (TAIS Nr.

22-9198(2).

Departamentas pagal kompetenciją Įsakymo projektui (TAIS Nr. 22-9198(2)) teikia šias

pastabas ir siūlymus:

1. Mūsų pastebėjimu, neretai statinio rekonstrukcijos metu statiniai būna pastatomi naujai,

visiškai nugriovus esančius pastatus (statinius). Atsižvelgiant į tai, siūlome papildyti įsakymo

projekto 61.12 papunktį žodžiais „ir rekonstruojamų“ ir jį išdėstyti taip:

„61.12. kai užbaigiama naujų ir rekonstruojamų statinių statyba, – statinio techninis pasas

(techninės apskaitos kortelė) ar pastato techninis-energetinis pasas. Jei buvo pildomas elektroninis

statinio techninis pasas (techninės apskaitos kortelė) arba elektroninis pastato techninis-energetinis

pasas, jis turi būti pateikiamas kaip vienas oficialusis elektroninis dokumentas, pasirašytas

kvalifikuotu elektroniniu parašu [8.44];“

Paaiškiname, kad tokiu siūlymu būtų užtikrinama, kad ne tik naujai pastatyto, bet ir

rekonstruoto eksploatuojamo statinio atžvilgiu būtų reikalingas techninis pasas ar pastato techninis-

energetinis pasas, rengiamas Aplinkos ministro nustatyta tvarka pagal kurią šiame dokumente turi

būti charakterizuotos gaisrinės saugos inžinerinės sistemos, gaisrinės saugos sprendiniai, o tai, mūsų

nuomone, yra svarbu užtikrinant vėlesnę šių inžinerinių sistemų, kitų gaisrinės saugos sprendinių

techninę priežiūrą statinio naudojimo metu. Valstybinės priešgaisrinės gelbėjimo tarnybos

pareigūnams, vykdantiems tokių statinių valstybinę priešgaisrinę priežiūrą, šiuose dokumentuose

pateikiama informacija apie statinį yra svarbi, kadangi nuo 2023-05-01 įsigaliojus (paskelbta: TAR,

2022-10-25, Nr. 21554) Bendrųjų gaisrinės saugos taisyklių 2 punkto nuostatai, statinio naudojimo

metu vykdant statinių valstybinę priešgaisrinę priežiūrą bus vertinama ir tai, ar statinys naudojamas

pagal techniniame pase ar pastato techniniame-energetiniame pase nurodytas charakteristikas

(nurodytus rodiklius).

2. Siekiant aiškumo, siūlome patikslinti Įsakymo projekto papunkčio 61.22 nuostatas,

reglamentuojančias: „<...> kitais atvejais kaip alternatyva gali būti pateikiamas tik statinio (jo

dalies) ekspertizės aktas, įrodantis statinio (jo dalies) atitiktį Statybos įstatymo [8.3] 4 straipsnyje

nurodytiems esminiams statinių reikalavimams;“

DĖL LIETUVOS RESPUBLIKOS APLINKOS MINISTRO ĮSAKYMO PROJEKTO

DERINIMO (TAIS NR. 22-9198(2))

2

Siūlome nurodyti ir konkretizuoti, kokie tie „kiti atvejai“, taip pat pagal siūlomą

reglamentavimą nėra aišku kam (kokiems dokumentams) alternatyva numatoma.

Manome, kad alternatyva neturėtų būti numatyta šiems dokumentams – statinio inžinerinių

sistemų bei inžinerinių tinklų apžiūros ir išbandymo aktams, statinio projektui, statinio techniniam

pasui ar pastato techniniam-energetiniam pasui. Dabar galiojančio statybos techninio reglamento

STR 1.05.01:2017 10 priedo 2.14 punkto nuostatos tokių alternatyvų , kokios yra numatomos Įsakymo

projekto 61.22 papunktyje, nenumato, t. y. pagal dabartinį galiojantį reglamentavimą numatoma tik

alternatyva statybos proceso dalyvių kvalifikaciją patvirtinantiems dokumentams (atestatams,

pažymoms ir kt.), statybos proceso dalyvių privalomiesiems draudim o dokumentams, statybos darbų

žurnalui, taip pat panaudotų statybos produktų, darančių įtaką statinio atitikčiai esminiams

reikalavimams, atitikties dokumentams (žr. STR 1.05.01:2017 10 priedo 2.14 punktą).

Kadangi projektas bendruoju atveju susideda iš skirtingų projekto dalių , nėra aišku, ar Įsakymo

projekto papunkčio 61.22 nuostatose minimą statinio (jo dalies) ekspertizės aktą turi teisę pasirašyti

statinio (jo dalies) bendrosios ekspertizės vadovas, ar pakanka tik statinio (jo dalies) dalinės

ekspertizės vadovo parašo. Manome, kad statinio ekspertizės aktas turi būti išduodamas statinio (jo

dalies) bendrosios ekspertizės vadovo, kadangi kaip alternatyva STR 1.05.01:2017 10 priede

nurodyti dokumentai apima visus esminius statinio reikalavimus.

3. Siūlome Įsakymo projekto punkte 66

1

.2 reglamentuoti laiką, per kurį subjektas privalo

paskirti statybos užbaigimo komisijos narį, kai iš statybos užbaigimo komisijos pirmininko yra

gaunama paraiška dalyvauti komisijos veikloje.

Taip pat siūlytume papildyti minėto punkto nuostatas nurodant, kad pirmininkas turėtų

subjektui jo nurodytu oficialiu adresu išsiųsti paraišką dalyvauti komisijos veikloje (prašydamas

paskirti komisijoje privalantį dalyvauti komisijos narį).

4. Dabar galiojančio Reglamento 68 punkto nuostatos nustato, kad siekiant įsitikinti, kad

inžinerinės sistemos ir inžineriniai tinklai veikia, komisijos nariai turi teisę reikalauti išbandyti

(patikrinti) šias sistemas statybvietėje, dalyvaujant atitinkamų statinio statybos specialiųjų darbų

vadovams, kai inžinerinių sistemų ar tinklų išbandymus įmanoma atlikti nestabdant statybos

užbaigimo procedūrų.

Įsakymo projektu keičiamo 68 punkto 68.2 papunkčio nuostatos nustato, kad komisijos narys

(-iai), veikdamas (-i) pagal Reglamento 9 priede priskirtą kompetenciją turi teisę reikalauti atlikti

būtinus bandymus, matavimus, ardymo darbus, statinio ekspertizę ar atlikti kitus patikrinimui būtinus

veiksmus, jei, atlikus vizualų patikrinimą ir įvertinus Reglamento 61 punkte ir Reglamento 10 priede

nurodytus dokumentus, iškyla prielaidų, kad statomas statinys neatitinka esminio (-ių) statinio

reikalavimo (-ų), nustatyto (-ų) Reglamente (ES) Nr. 305/2011, ar nustato galimus pažeidimus pagal

kompetenciją.

Mūsų pastebėjimu, naujai siūlomas 68.2 papunktyje reglamentavimas, nustatantis „jei iškyla

prielaidų, kad statomas statinys neatitinka esminio (-ių) statinio reikalavimo (-ų), nustatyto (-ų)

Reglamente (ES) Nr. 305/2011, ar nustato galimus pažeidimus pagal kompetenciją.“ gali sukelti

bereikalingus ginčus dėl tos priežasties, ar komisijos narys turi tokią teisę prašyti išbandyti ar veikia

atitinkama gaisrinės saugos inžinerinė sistema, ar pagal siūlomą reglamentavimą tai reikėtų suprasti,

kad komisijos narys tokią teisę įgyja tik tada, kai „jei iškyla prielaidų, kad statomas statinys

neatitinka esminio (-ių) statinio reikalavimo (-ų) <...>“ . Mūsų nuomone, 68.2 papunkčio

reglamentavimas gali sukelti prieštaringas situacijas, galimus ginčus, todėl jį siūlytume tikslinti arba

siūlome Įsakymo projekte papildyti 68 punktą nauju 68.5 papunkčiu ir jį išdėstyti taip (kaip yra

nustatyta aktualios redakcijos 68 punkte):

„68.5. Siekiant įsitikinti, kad inžinerinės sistemos ir inžineriniai tinklai veikia, komisijos narys

(-iai) turi teisę reikalauti išbandyti (patikrinti) šias sistemas statybvietėje, dalyvaujant atitinkamų

statinio statybos specialiųjų darbų vadovams, kai inžinerinių sistemų ar tinklų išbandymus įmanoma

atlikti nestabdant statybos užbaigimo procedūrų.“

3

5. Įsakymo Projektu keičiamo 68 punktas ir jo 68.1 papunkčio nuostatos nustato, kad Komisijos

nariai, susipažinę su Reglamento 61 punkte nurodytais dokumentais atlieka patikrinimą pagal

Reglamento 9 priede priskirtą kompetenciją.

Atkreipiame dėmesį, kad norint gauti statybą leidžiantį dokumentą (SLD), pagal dabartinį

galiojantį reglamentavimą, nėra prievolės į IS „Infostatyba“ įkelti projekto visas dalis, t. y. jeigu

statinio projektas sudarytas iš atskirų dalių, pateikiamos bendroji, architektūrinė (kai ši dalis

privaloma), sklypo sutvarkymo (kai ši dalis privaloma), susisiekimo (kai ši dalis privaloma), kultūros

paveldo tvarkybos (su leidimu atlikti tvarkomuosius paveldosaugos darbus, kai ši dalis privaloma)

dalys ir (ar) jų kompiuterinis įrašas (Lietuvos Respublikos statybos įstatymas 27 straipsnio 5 dalies 2

p.).

Neretai pasitaiko situacijų, kad yra pradėta statinių statybos užbaigimo procedūra, tačiau

komisijos narys – valstybinės priešgaisrinės priežiūros pareigūnas IS „Infostatyba“ nemato įkelto

projekto atskirų dalių, nes jos nebūna įkeltos į minėtą informacinę sistemą (pvz., dažnai nebūna įkelt a

projekto gaisrinės saugos dalis, vandentiekio ir nuotekų šalinimo dalis, kitos projekto dalys), nes

atskiros statinio projekto dalys būna pateiktos statybos užbaigimo komisijai vadovaujantis dabar

galiojančiu Reglamento 10 priedo 2 punktu.

Įsakymo projektu yra numatoma keisti Reglamento 10 priedo 2 punktą, pagal kurį nebelieka

prievolės Komisijai pateikti statinio projektą, kadangi Įsakymo projekt u yra naujai dėstoma 68 punkto

redakcija ir 68.1 papunktis nustato, kad Komisijos nariai, susipažinę su Reglamento 61 punkte

nurodytais dokumentais atlieka patikrinimą pagal Reglamento 9 priede priskirtą kompetenciją.

Kaip nustato Reglamento 60 punkto nuostatos, norėdamas gauti statybos užbaigimo aktą,

statytojas ar jo įgaliotas asmuo padaliniui, esančiam apskrities, kurioje yra statinys, teritorijoje,

pateikia prašymą išduoti aktą (toliau – prašymas). Įsakymo projekte 61 punkto 61.1. papunktis

nustato, kad su prašymu gauti statybos užbaigimo aktą bendruoju atveju pateikiami šie dokumentai

ir duomenys:

„61.1. statinio projektas: techninis projektas ir darbo projektas arba techninis darbo projektas.

Jei techninio projekto arba techninio darbo projekto, pagal kuriuos buvo išduotas statybą leidžiantis

dokumentas, sprendiniai nebuvo keičiami ir statybą leidžiantis dokumentas buvo išduotas

naudojantis IS „Infostatyba“, techninis projektas arba techninis darbo projektas nepateikiami;

61.2. paskutinė statinio projekto ar jo dokumentų laida, jei statinio projektas buvo keičiamas;“

Pagal Įsakymo projekto 61.1 ir 61.2 papunkčių nuostatas visiškai nėra aišku kokias projekto

dalis statytojas ar jo įgaliotas asmuo kartu su prašymu gauti statybos užbaigimo aktą privalo pateikti

IS „Infostatyba“, t. y. nėra aišku, ar turi pateikti visas projekto dalis (pavyzdžiui mums aktualią

projekto gaisrinės saugos dalį).

Pažymime, kad statybos užbaigimo komisijos nariai – valstybinės priešgaisrinės priežiūros

pareigūnai, kad galėtų atlikti statinio patikrinimą turi turėti galimybę IS „Infostyba“ susipažinti su

statinio projektu, įskaitant ir projekto gaisrinės saugos dalį, kuri, prasidėjus statybos užbaigimo

procedūrai, kaip minėjome, praktikoje dažnai net nebūna įkelta į IS „Infostatyba“. Jei minėti

komisijos nariai neturės tokios galimybės IS „Infostatyba“ susipažinti su visu statinio statybos

projektu (įskaitant ir projekto gaisrinės saugos dalį) , nesvarbu keitėsi projektas nuo to projekto pagal

kurį buvo gautas SLD dokumentas ar ne, valstybinės priešgaisrinės priežiūros pareigūnams nebus

sudaryta galimybė vykdyti statinių statybos užbaigimo procedūrų.

Atsižvelgiant į tai, kas pateikta, siūlome Įsakymo projekte patikslinti 61.1 ir 61.2 papunkčių

nuostatas ir numatyti, kad norėdamas gauti statybos užbaigimo aktą, statytojas ar jo įgaliotas asmuo

padaliniui, esančiam apskrities, kurioje yra statinys, teritorijoje, pateikia prašymą išduoti aktą o su

prašymu pateikia visą statinio projektą (techninį projektą ir darbo projektą arba techninį darbo

projektą), taip pat visą statinio projektą ar jo dokumentų laidas, jei statinio projektas buvo keičiamas .

Įsakymo projekte reikėtų reglamentuoti, kad su prašymu gauti statybos užbaigimo aktą turi būti

privalomai pateikiama ir įkelta į IS „Infostatyba“ projekto gaisrinės saugos dalis (kai ši dalis yra

privaloma rengti). Taip pat Įsakymo projekte siūlome reglamentuoti kokius privalomai dokumentus

statytojas ar jo įgaliotas asmuo turi pateikti ir įkelti į IS „Infostatyba“, kad šiuos dokumentus matytų

(su jais galėtų susipažinti) statybos užbaigimo komisijos nariai (pvz., statinio projektas (visos dalys),

4

statinio inžinerinių sistemų bei inžinerinių tinklų apžiūros ir išbandymo aktai,

atitinkamiems tyrimams akredituotų įstaigų bandymų dokumentai, įrodantys plieninių konstrukcijų

priešgaisrinės dangos (dažų, tinko, vatos ir kt.) storio ir sudėties atitiktį techninėms specifikacijoms

(atitikties sertifikatams, atitikties deklaracijoms ir kt.), statinio techninis pasas (techninės apskaitos

kortelė) ar pastato techninis-energetinis pasas, statinio projekto bendrosios ekspertizės aktas, statinio

projekto dalinės ekspertizės aktas ir kt.).

6. Siūlome Įsakymo projektu nenaikinti dokumentų, kurie bus pateikiami statybos užbaigimo

komisijai, sąrašo (nereikėtų naikinti Reglamento 61.5 papunkčio).

7. Siūlome, papildyti Įsakymo projekto 61 punktą atskiru 61.28 papunkčiu ir jį išdėstyti taip:

„61.28. statinio projekto bendrosios ekspertizės aktas, statinio projekto dalinės ekspertizės

aktas.“

8. Įsakymo projekto papunktyje 68.2 nurodoma:

„68.2. komisijos narys (-iai), veikdamas (-i) pagal Reglamento 9 priede priskirtą kompetenciją,

turi teisę reikalauti atlikti būtinus bandymus, matavimus, ardymo darbus, statinio ekspertizę ar atlikti

kitus patikrinimui būtinus veiksmus, jei, atlikus vizualų patikrinimą ir įvertinus Reglamento 61 punkte

ir Reglamento 10 priede nurodytus dokumentus, iškyla prielaidų, kad statomas statinys neatitinka

esminio (-ių) statinio reikalavimo (-ų), nustatyto (-ų) Reglamente (ES) Nr. 305/2011, ar nustato

galimus pažeidimus pagal kompetenciją;“

Siekiant aiškumo, norint išvengti galimų ginč ų, nesusipratimų siūlome Įsakymo projekte aiškiai

reglamentuoti kas turės prievolę apmokėti (ar statytojas, ar subjektas, delegavęs komisijos narį, ar

kitaip) už statinio ekspertizę, bandymus, matavimus, ardymo darbus , jei jų, vadovaudamasis Įsakymo

projekto 68.2 punkto nuostatomis, pareikalaus statybos užbaigimo komisijos narys (-iai).

Taip pat, iki galo nėra aišku kokie asmenys komisijos nariui pareikalavus gali teikti 68.2

minimą statinio ekspertizės dokumentą. Kadangi projektas bendruoju atveju susideda iš skirtingų

projekto dalių, nėra aišku, ar statinio dalinės ekspertizės vadovas tokią teisę turėtų, ar vis dėlto tokį

dokumentą turėtų teikti tik bendrosios statinio ekspertizės vadovas.

Statybos įstatymas nustato atvejus, kada yra privalu atlikti statinio projekto ekspertizę, t. y. iki

SLD dokumento išdavimo pradžios. Įsakymo projekte 68.2 papunktyje komisijos nariui numatoma

suteikti teisę pareikalauti atlikti statinio ekspertizę, jei iškyla prielaidų, kad statomas statinys

neatitinka esminio (-ių) statinio reikalavimo (-ų), nustatyto (-ų) Reglamente (ES) Nr. 305/2011, ar

nustato galimus pažeidimus pagal kompetenciją. Mūsų pastebėjimu, būtų neapibrėžta ir nekonkretu,

jei komisijos narys statinio statybos užbaigimo procedūrų metu pradėtų vadovautis prielaidomis.

Manome, kad komisijos nariai pagal kompetenciją turėtų gebėti įvertinti ir nustatyti, ar pastatytame

statinyje yra pažeisti gaisrinę saugą reglamentuojančių teisės aktų reikalavimai ar tokių pažeidimų

nėra.

Taip pat statinio ekspertizės aktai su teigiamomis išvadomis gali sudaryti statybos užbaigimo

komisijos nariui papildomas sąlygas įpareigojančias pasirašyti statybos užbaigimo aktą, nors

komisijos narys pagal kompetenciją buvo nustatęs pažeidimus.

Statybos įstatymo 34 straipsnio 4 dalies 2 punkte įtvirtinta, kad statinio ekspertizė atliekama

viešojo administravimo subjekto, pagal kompetenciją atliekančio statybos valstybinę priežiūrą

iniciatyva, kai yra prielaidų, kad statinys neatitinka esminių statinių reikalavimų, nustatytų

Reglamente (ES) Nr. 305/2011. Vadovaujantis nustatytu teisiniu reguliavimu, statinių statybos

užbaigimo procedūrų metu statybos užbaigimo komisijos narys (-iai), mūsų nuomone, turėtų ne pats

(-ys) reikalauti statytojo atlikti statinio ekspertizę, bet komisijos narys (-iai), kai yra prielaidų, kad

statinys neatitinka esminių statinių reikalavimų, nustatytų Reglamente (ES) Nr. 305/2011, turėtų

kreiptis į statybos valstybinę priežiūrą atliekančią instituciją – Valstybinę teritorijų planavimo ir

statybos inspekciją prie Aplinkos ministerijos dėl statinio ekspertizės inicijavimo, kuri priimtų

galutinį sprendimą.

9. Įsakymo projekto papunktyje 68.4 nurodoma:

„68.4. komisijos nariai pagal Reglamento 9 priedą užbaigę patikrinimą, IS „Infostatyba“

pasirašo statybos užbaigimo aktą, sustabdo komisijos veiklą arba atsisako išduoti statybos užbaigimo

5

aktą; atlikdami vieną iš nurodytų veiksmų, komisijos nariai privalo IS „Infostatyba“ paskelbti

statybos užbaigimo metu surašytus atlikto patikrinimo aktus su priedais.“

Departamentas pakartotinai atkreipia Aplinkos ministerijos ir Valstybinės teritorijų planavimo

ir statybos inspekcijos prie Aplinkos ministerijos dėmesį, kad departamento direktoriaus įsakymu

įgalioti dalyvauti statinių statybos užbaigimo procedūrose valstybinės priešgaisrinės priežiūros

pareigūnai nustatyta tvarka dalyvaudami statinių statybos užbaigimo procedūrose neretai neturi

galimybės IS „Infostatyba“ įkelti nustatyta tvarka užfiksuotų neatitikčių. Paaiškiname, kad statybos

užbaigimo procedūros statytojo ar jo įgalioto asmens iniciatyva neretai būna nutraukiamos statybos

užbaigimo komisijos nariui – valstybinės priešgaisrinės priežiūros pareigūnai nustačius statinio

neatitiktis statinio projektui (su prašymu pateiktos statinio projekto ar jo dokumentų laidos)

sprendiniams ir teisės aktų reikalavimams, tikintis, kad vėliau suorganizuotoje statybos užbaigimo

procedūroje, dalyvaujant kitam paskirtam statybų užbaigimo komisijos nariui, bus pasirašytas statinio

statybos užbaigimo aktas. Kai į to paties statinio statybos užbaigimo komisiją yra paskiriamas kitas

valstybinės priešgaisrinės priežiūros pareigūnas, pastarasis nemato IS „Infostatyba“ jo kolegos, prieš

tai dalyvavusio minėto statinio statybos užbaigimo procedūrose, įkeltų neatitikčių, nes komisijos

narys neturėjo galimybės jų patalpinti IS „Infostatyba“ dėl statytojo ar jo įgalioto asmens priimto

sprendimo sustabdyti arba nutraukti komisijos darbą. Manome, kad šis klausimas neatidėliotinai turi

būti sprendžiamas siekiant išvengti sąmoningo piktnaudžiavimo atvejų dėl komisijos narių nustatytų

neatitikčių matomumo, susipažinimo IS „Infostatyba“.

Svarbu, todėl pakartotinai (departamentas 2022-03-25 raštu Nr. 9.4-742(9.6E) „Dėl Lietuvos

Respublikos aplinkos ministro įsakymų projektų derinimo“ siūlė Aplinkos ministerijai) siūlome

užtikrinti galimybę, kad statybos užbaigimo komisijos nariai pagal kompetenciją nustatytas neatitiktis

galėtų pateikti IS „Infostatyba“ po statybos užbaigimo komisijos sustabdymo arba nutraukimo.

Tokios galimybės praktikoje šiandien nėra, nors Įsakymo projekto papunkčio 68.4 nuostatos

komisijos nariui tokią pareigą nustato.

10. Įsakymo projekto papunktis 69.1 teikia nuorodą į Reglamento 69.2.7 papunktį, tačiau

tokio papunkčio Reglamente ir Įsakymo projekte nėra.

11. Nuo 2022-05-01 įsigaliojus naujoms Lietuvos Respublikos statybos įstatymo nuostatoms,

deklaracijų ir pažymų (apie statinius be nuokrypio nuo projekto ir apie nebaigtą statybą) išdavimo

funkcija perduota statinio (dalies) ekspertizės rangovui, turinčiam teisę atlikti statinio ekspertizę ar

statinio dalies ekspertizę. Tai reiškia, kad funkcijas, kurias vykdė Valstybinė teritorijų planavimo ir

statybos inspekcija prie Aplinkos ministerijos vykdo valstybės tarnautojams prilyginami asmenys,

kurie verčiasi profesine veikla ir turi atitinkamus viešojo administravimo įgaliojimus. Todėl minėti

asmenys, mūsų nuomone, turėtų vykdyti tokias pat funkcijas, kaip ir šiuo metu savo pareigas

atliekantys valstybės tarnautojai – vadovaujantis galiojančio statybos techninio reglamento STR

1.05.01:2017 68 punkto ir kitų punktų nuostatomis.

Atsižvelgiant į tai, kas išdėstyta, siūlome papildyti Įsakymo projekto 94 punktą naujais 94.12

ir 94.13 papunkčiais ir juos išdėstyti taip:

„94.12. ar statinys atitinka projekto (paskutinės projekto ar jo dokumentų laidos) sprendinius,

lemiančius statinio atitiktį Reglamento (ES) Nr. 305/2011 nustatytiems esminiams statinių

reikalavimams;“

„94.13. ar nepažeisti su trečiųjų asmenų teisėtų interesų apsauga susiję statinio projekto

sprendiniai.“.

12. Siūlome papildyti Įsakymo projekto 103 punktą žodžiais „(išskyrus projekte numatytus

statybos darbus, kuriuos atliekant yra įrengiami gaisrų gesinimo ir gelbėjimo automobiliams

privažiavimo keliai prie statinio, prie vandens šaltinio gaisrams gesinti)“, ir jį išdėstyti taip:

„103. Žiemos metu, nesant galimybės užbaigti sklypo sutvarkymo darbus (išskyrus projekte

numatytus statybos darbus, kuriuos atliekant yra įrengiami gaisrų gesinimo ir gelbėjimo

automobiliams privažiavimo keliai prie statinio, prie vandens šaltinio gaisrams gesinti) , statybos

užbaigimo procedūros gali būti atliekamos ir aktas pasirašomas neužbaigus šių darbų, tačiau aktas

gali būti pasirašytas tik komisijai pateikus dokumentą, patvirtinantį statytojo įsipareigojimą per ne

ilgesnį kaip 6 mėnesių terminą užbaigti sklypo sutvarkymo darbus. Pasibaigus šiam terminui,

6

Inspekcija patikrina, ar įvykdytas įsipareigojimas, ir jei jis neįvykdytas, surašo statytojui Teritorijų

planavimo ir statybos valstybinės priežiūros įstatymo [8.4] 11 straipsnio 6 dalyje nurodytą

privalomąjį nurodymą per jame nustatytą terminą įvykdyti įsipareigojimą. Jeigu privalomasis

nurodymas neįvykdytas, įvykdytas iš dalies, įvykdytas netinkamai, suėjus privalomojo nurodymo

įvykdymo terminui, Inspekcija perduoda privalomąjį nurodymą priverstinai vykdyti antstoliui,

išskyrus atvejus, nurodytus Teritorijų planavimo ir statybos valstybinės priežiūros įstatyme [8.4].“

13. Reikėtų patikslinti Įsakymo projekto 9 priedo 1 punkto nuostatas dėl statybos užbaigimo

procedūrų nutraukimo, t. y. nėra aišku, ar statybos užbaigimo komisijos nariai, kaip yra nurodoma

Įsakymo projekto 9 priedo 1 punkto nuostatose, gali priimti sprendimus dėl statybos užbaigimo

komisijos procedūrų nutraukimo. Mūsų pastebėjimu, ar tai neturėtų būti statybos užbaigimo

komisijos pirmininko kompetencija priimti tokį sprendimą – nutraukti statybos užbaigimo komisijos

darbą.

14. Siūlome į Reglamento 10 priedą, kuriame nurodyta kokie dokumentai teikiami statybos

užbaigimo komisijai, įtraukti statinio techninį pasą (techninės apskaitos kortelę) ar pastato techninį-

energetinį pasą. Komisijoms vykdant naujų statinių statybos užbaigimo procedūras, IS „Infostatyba“

atskirais atvejais nėra įkeliamas naujai pastatyto statinio techninis pasas (techninės apskaitos kortelė)

ar pastato techninis-energetinis pasas. Komisijos nariai, vadovaudamiesi reglamento 10 priedo

nuostatomis, neturi teisinio pagrindo reikalauti, kad statytojas pateiktų minėtą (-us) dokumentą (-us),

kuris (-ie) nėra įkeltas (-i) į IS „Infostatyba“, šie dokumentai nėra pateikiami Komisijai. Komisijos

nariams paprašius pateikti šiuos dokumentus, statinių statytojams iškyla tam tikri klausimai kas tai

reglamentuoja, nes Reglamento 10 priedo nuostatos to nenumato. Paaiškiname, kad techninis pasas

ar pastato techninis-energetinis pasas yra rengiamas Aplinkos ministro nustatyta tvarka pagal kurią

šiame dokumente turi būti charakterizuotos gaisrinės saugos inžinerinės sistemos, gaisrinės saugos

sprendiniai. Valstybinės priešgaisrinės gelbėjimo tarnybos pareigūnams, vykdantiems tokių statinių

valstybinę priešgaisrinę priežiūrą, šiame dokumente pateikta informacija yra svarbi (žr. šio rašto

punktą Nr. 1).

15. Dėl Įsakymo projekto 9 priedo papildymo nauju 2.9

1

papunkčiu. Pastabas ir siūlymus dėl

šio papunkčio nuostatų prašome žiūrėti šio rašto punkte Nr. 2.

16. Siūlome įsakymo projekto 9 priedo 4.10.

1

, 4.11.

1

,

4.17.

1

, 4.20.

1

punktus išdėstyti taip:

„4.10.

1

Ar įgyvendintas statinio projekte numatytas statinio suskirstymas priešgaisrinėmis

užtvaromis?“

„4.11.

1

Ar įgyvendintas statinio projekte numatytas angų užpildų priešgaisrinėse užtvarose

įrengimas?“

„4.17.

1

Ar įrengtos ir veikia statinio projekte numatytos priešdūminio vėdinimo sistemos ir

įrenginiai?“

„4.20.

1

Ar įgyvendintas statinio projekte numatytas konstrukcijų padengimas priešgaisrinėmis

dangomis?“.

17. Dėl įsakymo projektu keičiamų 72 punkto, 10 priedo 2 punkto nuostatų.

Manome, kad aiškumo dėlei, ne tik valstybinės priešgaisrinės gelbėjimo tarnybos

pareigūnams, dalyvaujantiems statinių statybos užbaigimo procedūrose, bet ir statinių statytojams,

viešojo administravimo subjektams, taip pat kitiems juridiniams ir fiziniams asmenims, kurių veiklą

reglamentuoja Statybos įstatymas, būtų paprasčiau ir aiškiau, jeigu Reglamente vienoje vietoje, bet

ne skirtingose šio normatyvinio statybos techninio dokumento vietose, būtų nurodyta kokius

dokumentus yra privalu pateikti statybos užbaigimo komisijai. Šių dokumentų pagrindu, mūsų

nuomone, ir turėtų vykti statinių statybos užbaigimo procedūros.

Taip pat siūlome Įsakymo projektu keičiamo 72 punkte komisijos nariams palikti teisę kilus

neaiškumams, prašyti sužinoti kompetentingų asmenų nuomonę, kadangi norint priimant objektyvų

sprendimą komisijos nariui būtina išsiaiškinti situacijos vertinimą iš kiek įmanoma daugiau skirtingų

kompetentingų asmenų.

Direktoriaus pavaduotojas Giedrius Sakalinskas

Laimonas Stulginskas, tel. (8 5) 271 7519, el. p. laimonas.stulginskas@vpgt.lt

DETALŪS METADUOMENYS

Dokumento sudarytojas (-ai) Priešgaisrinės apsaugos ir gelbėjimo departamentas prie Vidaus

reikalų ministerijos 188601311, Švitrigailos g. 18, LT-03223

Vilnius

Dokumento pavadinimas (antraštė) DĖL LIETUVOS RESPUBLIKOS APLINKOS MINISTRO

ĮSAKYMO PROJEKTO DERINIMO (2016 M. GRUODŽIO 12

D. ĮSAKYMO NR. D1-878 „DĖL STATYBOS TECHNINIO

REGLAMENTO STR 1.05.01:2017 „STATYBĄ LEIDŽIANTYS

DOKUMENTAI. STATYBOS UŽBAIGIMAS. NEBAIGTO

STATINIO REGISTRAVIMAS IR PERLEIDIMAS. STATYBOS

SUSTABDYMAS. SAVAVALIŠKOS STATYBOS PADARINIŲ

ŠALINIMAS. STATYBOS PAGAL NETEISĖTAI IŠDUOTĄ

STATYBĄ LEIDŽIANTĮ DOKUMENTĄ PADARINIŲ

ŠALINIMAS“ PATVIRTINIMO“ PAKEITIMO)

Dokumento registracijos data ir numeris 2022-12-15 Nr. 9.4-2839 /2022(9.6 E)

Dokumento gavimo data ir dokumento gavimo registracijos

numeris

–

Dokumento specifikacijos identifikavimo žymuo ADOC-V1.0

Parašo paskirtis Pasirašymas

Parašą sukūrusio asmens vardas, pavardė ir pareigos Giedrius Sakalinskas, Priešgaisrinės apsaugos ir gelbėjimo

departamento prie Vidaus reikalų ministerijos direktoriaus

pavaduotojas

Sertifikatas išduotas GIEDRIUS SAKALINSKAS LT

Parašo sukūrimo data ir laikas 2022-12-15 09:40:44 (GMT+02:00)

Parašo formatas XAdES-T

Laiko žymoje nurodytas laikas 2022-12-15 09:40:53 (GMT+02:00)

Informacija apie sertifikavimo paslaugų teikėją RCSC IssuingCA, VI Registru centras - i.k. 124110246 LT

Sertifikato galiojimo laikas 2021-08-10 09:40:37 – 2023-08-10 09:40:37

Informacija apie būdus, naudotus metaduomenų vientisumui

užtikrinti

"Registravimas" paskirties metaduomenų vientisumas užtikrintas

naudojant "RCSC IssuingCA, VI Registru centras - i.k. 124110246

LT" išduotą sertifikatą "DBSIS, Informatikos ir ryšių

departamentas prie Lietuvos Respublikos vidaus reikalų

ministerijos, į.k.188774822 LT", sertifikatas galioja nuo 2022-05-

19 16:48:06 iki 2025-05-18 16:48:06

Pagrindinio dokumento priedų skaičius –

Pagrindinio dokumento pridedamų dokumentų skaičius –

Pridedamo dokumento sudarytojas (-ai) –

Pridedamo dokumento pavadinimas (antraštė) –

Pridedamo dokumento registracijos data ir numeris –

Programinės įrangos, kuria naudojantis sudarytas elektroninis

dokumentas, pavadinimas

DBSIS, versija 3.5.68

Informacija apie elektroninio dokumento ir elektroninio (-ių)

parašo (-ų) tikrinimą (tikrinimo data)

Atitinka specifikacijos keliamus reikalavimus.

Visi dokumente esantys elektroniniai parašai galioja (2022-12-15

20:43:09)

Paieškos nuoroda –

Papildomi metaduomenys Nuorašą suformavo 2022-12-15 20:43:09 DBSIS